de en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ru ru ky ky sah ky ky ky ky ky ky ky ky ru ru ky ky ky ky ky ky ky ru ru ky ru hu ru ky ru ky ru so ru ky ru ru ru ky ru ru ky ru kk bg mrj ru ky ru ky ru uk ru uk ru ru ru ky ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Билим берүү жана илим министрлигинин статс-катчысы Акунжан Абдрашевди "Кыргыз Республикасынын билим берүүсүнө эмгек сиңирген кызматкер" деген ардактуу наам алышы менен чын пейилибизден кызуу куттуктайбыз! Алган наамыңыз агартуу тармагында эмгектенген ак эмгегиңиздин үзүрлүү жемиши деп билебиз. Мындан ары да ири жетишкендиктерге жетишип, үй-бүлөңүз менен бакубат турмушта бактылуу өмүр сүрүшүңүзгө тилектешпиз.
Базар-Коргон райондук билим берүү бөлүмүнүн педагогикалык жалпы жамаатынын атынан билим берүү бөлүмүнүн башчысы Рахман Абдалов
БГУ эл аралык байланышты чыңдоодо
Бишкек гуманитардык университетинин студенттери жана окутуучулары Кореянын Кенгбук Улуттук университетинен окуусун улантып, кесиптик чеберчилигин жогорулата алышат. Мындай келишимге эки окуу жайдын башчылары кол коюшту.
Кол коюу аземи 11-сентябрда БГУда өтүп, ага Корея Республикасынын Кыргызстандагы элчилигинин Кеңешчиси Ким Хе Йенг жана Кенгбук Улуттук университетинин президенти Но Донг Илом баштаган делегация катышты. Эки окуу жайдын ортосундагы кызматташуу келишиминде студенттер жана окутуучулар менен алмашуудан сырткары окуу жайдын материалдык-техникалык базасын чыңдоо, илим изилдөөчүлөргө стимул түзүү жана билим берүүнүн сапатын жогорулатуу каралган.
Бул келишим эки мамлекеттин ортосундагы достукту жана билим берүү, илим жаатындагы кызматташтыкты чыңдоодо чоң мааниге ээ.
Кенгбук Улуттук университетинин президенти иш сапары учурунда БГУнун студенттерине дарс окуп берди. Акырында ага окуу жайдын Ардактуу доктору наамы ыйгарылды.
Кенгбук Улуттук университети Корея Республикасынын эл аралык алдыңкы окуу жайларынын бири болуп саналат. Ал дүйнөнүн отуз үч мамлекетинин 220 алдыңкы окуу жайлары менен кызматташып келет. Чындык, сыймык жана сервис - бул окуу жайдын негизги принциби болуп саналат.
кызматташтыкты чыңдаган институт ачылды
Бишкек гуманитардык университетинде Чөлкөм таануу жана маданият аралык коммуникация институту ачылды.
Белгилүү болгондой БГУ Чөлкөм таануу багыты боюнча башкы окуу жай болуп Шанхай кызматташтык уюмунун университетине кирген. ШКУга мүчө болуп кирген мамлекеттердин студенттерин аталган университеттин билим берүү программасы боюнча окута турган структура түзүү зарылдыгы келип чыккан.
Бул институт уюмга кирген мамлекеттердин арасында адистерди даярдоодо, билим берүү программаларын биргелешип иштөөдө, илимий изилдөөлөрдү жүргүзүүдө чоң салымын кошот. Андыктан аталган институт биринчи кезекте ШКУга кирген мамлекеттерде чөлкөм таануу, лингвистика жана маданият аралык коммуникация чөйрөсүндөгү жогорку билимдүү адистерди даярдоодо, аспирант, магистрант, илимий жана илимий-педагогикалык кадрлардын кесиптик чеберчилигин жогорулатууда, тажрыйба алмашууда көптөгөн иштерди жасап, ар кандай иш-чараларды өткөрөт.
Эң башкы көңүл адистерди даярдоодо маалымат, илимий-методикалык, илимий жана материалдык-техникалык базаны чыңдоого бурулат.
КТУда юбилейге арналган илимий конференция башталды
Кыргыз мамлекеттик техникалык университетинин 55 жылдык юбилейине арналган "Илим, билим, инновация: өнүгүүнүн приоритеттүү багыттары" аттуу эл аралык илимий-техникалык конференция 16-сентябрда өз ишин баштады.
Ага Россия, Германия, Казакстан, Өзбекстан өңдүү ири мамлекеттердин белгилүү окумуштуулары, мамлекеттик ишмерлери, жаш окумуштуулары жана аспиранттары катышууда. Конференциянын уюштуруучуларына ар кайсы мамлекеттерден 350гө жакын илимий баяндамалардын жолдомолору түшкөн. Ошондуктан конференция 15 секцияга бөлүнүп иш алып барат жана 18-19-сентябрда калган ишин көгүлтүр Ысык-Көлдүн жээгинде улантат. Ал жактан "Билим берүүдөгү инновациялык технологиялар" жана "Билим берүү жана илим жаатында эл аралык кызматташтык" аттуу тегерек стол өткөрүлөт. Алыстан келген коноктор үчүн окуу жай тарабынан маданий иш-чаралар өткөрүлөт.
Кыргыз Республикасынын Президентине караштуу Мамлекеттик тил боюнча улуттук комиссиянын демилгеси менен көптөгөн талап-өтүнүчтөрдү эске алып, 2008-жылы 28-июнда Жогорку Кеңеш "Кыргыз тилинин жазуу эрежелерине" айрым өзгөртүүлөрдү жана толуктоолорду киргизди. Ошого ылайык, Мамлекеттик тил комиссиясы тарабынан "Кыргыз тилинин орфографиялык сөздүгү" жаңыланып, толукталып жарык көрдү. Аталган комиссия республикада жалпыга маалымдоо жана басма сөз каражаттарында аталган эрежени колдонбой, адабий ченемдерди сактабай, материалдарды өз билгендериндей жарыялап жүргөндүктөрү жөнүндө өткөн жумада ММКнын өкүлдөрү менен болгон жолугушууда кеңири талкуу өткөрдү. Ага ММКнын аттуу-баштуу редакторлору, акын-жазуучулар, окумуштуулар катышты. Дээрлик бардык теле-радио берүүлөрдө, газета-журналдарда ар кандай кабарчы-журналисттердин интервьюларында, макалаларда диалекттик өзгөчөлүктөр өкүм сүрүп, жарнамаларда одоно катачылыктарга жол коюлуп, жер-суу аттары эски эрежелер менен берилип жатат. Ушул багытта иш алып баруу, бирдиктүү ченемге түшүү, бул элибиздин маданий, рухий деңгээлинин абалы, сабаты жөнүндө түшүнүк берери белгилүү жана аны аткаруу ар бир жалпыга маалымдоо каражаттарынын, басма, басма сөз кызматкерлеринин ыйык милдети болуп калмакчы деген позицияда аталган комиссия ММК өкүлдөрүн бирдиктүү сабаттуулукка чакырды. О.э. КР Президентине караштуу мамлекеттик тил боюнча улуттук комиссия улуттук тилдин өнүгүшүнө эмгеги сиңген журналисттерди жогорку сыйлыктары менен сыйлады. Алардын катарында "Кутбилим" газетасынын башкы редакторунун орун басары Майрамбек Токторов "Кыргыз тили" медалы, бөлүм редактору Айнагүл Кашыбаева Ардак грамота менен сыйланды. Кесиптештерибизди бул жогорку сыйлыктары менен чын дилден куттуктап, иштеринде ийгиликтерди каалап кетмекчибиз.
"Кутбилим" газетасынын редакциясынын жамааты
Жолдо жүрүүнүн эрежелерин сактайлы
Балдарга арналган "Милиционер байке" аттуу китеп Европадагы Коопсуздук жана Кызматташтык Уюмунунун (ОБСЕ) Бишкектеги борбору жана Кыргыз Республикасынын Ички иштер министрлигинин коомдук коопсуздукту камсыздоо башкы башкармалыгынын өспүрүмдөр менен иштөө бөлүмү тарабынан Бишкектеги №88 орто мектебинин 1-класстагы 150 окуучуларына тартууланды.
Кыргыз жана орус тилдериндеги түстүү, иллюстрацияланган китеп милиция кызматкеринин күнүмдүк жумушун жана анын жергиликтүү калк менен болгон өз ара аракеттешүүсүн чагылдырат. Анда паркта апасынан адашып калган кичинекей кыз, айылда уйун жоготкон чоң ата, жол эрежелерин үйрөнүп жаткан балдар тууралуу чакан окуялар камтылган. Ошондой эле, китепте жеке коопсуздук боюнча балдарга жана алардын ата-энелерине атайы кеңештер берилген.
ЕККУнун Бишкектеги борборунун башчысынын орун басары Лилиан Дарий мындай деди: "Коомчулук менен милициянын ортосундагы ишенимди жогорулатуу - бул кыргыз милициясынын реформасынын башкы максаты жана ЕККУнун Бишкектеги борбору аны колдоого алган. Бул китеп балдар жана алардын ата-энелеринин алдында милиция кызматкеринин оң таасирдүү образын жаратууга жардам берет. Ошол эле учурда, китептин башкы каарманына шайкеш болуп, милиция кызматкерлери да кварталдык полиция принциптерине ылайык иш алып баруулары өтө маанилүү".
Китеп ЕККУнун ички иштер органдарын реформалоо программасынын кварталдык милиция долбоорунун алкагында түзүлүп, 3500 нускада жарыкка чыкты. Ушундай эле китепти тартуулоо Кыргызстандын башка аймактарындагы мектептерде да өтмөкчү.
Ал эми Октябрь районунун ИИМнин өспүрүмдөр менен иштөө бөлүм башчысы Муратбек Абдылдаевдин айтуусу боюнча жаңы конуштарда автокырсыктар көп катталган. Мындай көрүнүш жаш өспүрүмдөрдүн жол эрежелерин сактабагандыктан жана билбегендиктен келип чыгууда.
Агрардык илимди кыргызча сүйлөтөбүз
Айыл чарба адистерин даярдоодо кыргыз тилиндеги окуу китептеринин аздыгы ишти бир топ солгундатат. Бул туурасында Кыргыз агрардык университетинде кыргыз тилинин жыйырма жылдык мааракесине арналып өткөн "Агрардык илимдерди мамлекеттик тилде окутуунун көйгөйлөрү" аттуу конференциянын катышуучулары билдиришти.
Ошентсе да бул окуу жай мындай абалдан чыгуунун жолун таап алган. Былтыркы окуу жылынын апрель айында окуу жайда иштеген окутуучулар арасында мамлекеттик тилде жазылган окуу куралдарын чыгаруу жана кафедралар арасында иш кагаздарды мамлекеттик тилде жүргүзүү боюнча конкурс жарыялаган. Андан сырткары окуу жайда иш кагаздарды, документацияларды кыргызчалатуу боюнча да алгылыктуу иштер жүргүзүлүп келет.
- Мамлекеттик тилдин 20 жылдыгына карата атайын кыргызча окуу куралдарын чыгардык. Студенттер үчүн жакшы шарттарды түзүүгө аракет кылып жатабыз. Анткени биз агрардык мамлекет болгондуктан көпчүлүк балдар айылдан келишет да орусча билишпейт. Орус тайпалар деле сабактарды кыргыз тилинде өтүшөт. Ошондуктан студенттерди өзүнүн адистиги боюнча кыргызча окутканга аракет кылып жатабыз, - дейт окуу жай ректору Т.Кубатбеков.
Конференцияда жогоруда айтылган сынактын жыйынтыгы чыгарылып, алдыңкы орунга чыккандар баалуу белектер менен сыйланды. Кыргызча окуу китептерин жазып, басмадан чыгаруу боюнча биринчиликти "Эпизоотология жана айыл чарба жаныбарларынын жугуштуу ылаңдары" аттуу китеби үчүн Д.Раимбеков жана "Канаттуулардын оорулары" китебинин авторлоштору Д.Раимбеков, Т.Турсуновдор алып, 5000 сом сыйлыкка татышты. Экинчи орун "Фермердик чарбалардагы зоогигиена жана ветеринария негиздери", "Кой чарбасын асылдандыруу негиздери", "Малдын ички ылаңдарынын физиотерапиясы жана физопрофилактикасы" деген китептери үчүн авторлоштор: А.Түлөбаев, Т.Кубатбеков, М.Айтматов, Н.Маматов, И.Раззаков, М.Ногойбаев, М.Медербековаларга ыйгарылып, алар 2000 сомдон сыйлык алышты.
Иш кагаздарды мамлекеттик тилде жүргүзүү боюнча биринчи орунга татыктуулар табылбай, экинчи орунга Культурология кафедрасы чыкса, үчүнчү орунду Айыл чарба азыктарын кайра иштетүү факультетинин методисти О.Шашко, Инженердик факультетинин сырттан окуу бөлүмүнүн методисти Р.Мартиосьянц багындырган. Андан сырткары студенттерге, окутуучуларга кызыктыруучу сыйлыктар ыйгарылды.
Кыргыз тилин өнүктүрүүгө чоң салымын кошкон окутуучуларды, студенттерди КР Президентине караштуу Мамлекеттик тил боюнча улуттук комиссиясы дагы кур калтырган жок. Аталган комиссиянын төрагасы Т.Жумагулов Ардак грамоталарды, дипломдорду өз ээлерине ыйгарып, окуу жайга 70 миң сомдук кыргыз тилинде жазылган окуу китептерин, сөздүктөрдү белекке тапшырды.
"Кутбилим", жањы саны... • кыргызча... o
email • архив • редакция
"Жыл мугалими - 2009"
ӨНӨРҮҢ БОЛСО, ӨРГӨ ЧАП!
Седьмой форум по образованию в странах Центральной Азии
Нужно менять отношение общества к коррупции
Өрт - тилсиз жоо
"Жаш мугалимдердин депозити - 2009"
"Учкан уя" жөнүндө учкай сөз
КАРЫСЫ БАРДЫН ЫРЫСЫ БАР
Министерства образования и науки Кыргызской Республики по энергосбережению в образовательных организациях
Англис тили - студенттерге